ઘાટવડ ગામની સીમમાં સુગળા ખોડીયાર મંદિર રોડ પર નદી કિનારે દેશીદારૂનો વેપાર ધમધમતો હોવાની બાતમીના આધારે કોડીનારના મહિલા પીએસઆઇ કે.એન.અઘેરા, એન.બી.વાળા, વિજય ઝાલા અને નાજીરભાઇ સહિતની ટીમે અહીં રેડ કરી હતી. પોલીસે અહીંથી ૬૪૦ લીટર દારૂ બનાવવાનો આથો અને ર૦ લીટર દારૂનો નાશ કર્યો હતો. જયારે દારૂની ભઠ્ઠી ચલાવનાર હરેશ સામત રાઠોડ નામના શખ્સની ધરપકડ કરી હતી. દરમિયાન પોલીસે અહીંથી એક એલપીજી ગેસનો બાટલો, ચૂલો, ત્રણ ડબ્બા ગોળ સહિત ૭૪પ૦નો મુદામાલ જપ્ત કર્યો છે. ઉલ્લેખનીય એ છે કે સ્ટેટ વિજીલન્સની રેડ પછી કોડીનાર પોલીસ હરકતમાં આવી છે.